**40. sjednica Školskog odbora Obrtničke škole u Splitu je održana 29. svibnja 2024. u uredu ravnatelja Obrtničke škole s početkom rada u 16.25 sati uz prethodnu dostavu poziva i sve potrebne dokumentacije članovima Školskog odbora elektronskim putem.**

Sve odluke i zaključci su jednoglasno doneseni od strane članova Školskog odbora.

Sjednici se odazvalo 4 člana Školskog odbora, a 3 člana Školskog odbora koje imenuje osnivač još nisu upućena u Obrtničku školu.

**Ad 1. Verifikacija zapisnika s prethodnih 38. i 39. sjednice Školskog odbora**

Jednoglasno su prihvaćeni zapisnici s prethodnih 38. i 39. sjednice Školskog odbora.

**Ad 2. Natječaj za radno mjesto nastavnik/ica Tehnologije frizerstva - 1 izvršitelj/ica na nepuno**

**određeno radno vrijeme - 3 sata dnevno, 15 sati tjedno u Obrtničkoj školi, Nodilova 3, Split**

Na natječaj za radno mjesto nastavnik/ica Tehnologije frizerstva – 1 izvršitelj/ica na nepuno određeno radno vrijeme - 3 sata dnevno, 15 sati tjedno je pristiglo 3 prijave. Povjerenstvo za procjenu i vrednovanje kandidata za zapošljavanje je na sjednici održanoj 20.05.2024.godine utvrdilo da niti jedna od 3 prijavljene kandidatkinje ne ispunjava kadrovske uvjete. Ravnatelj je donio Odluku o obustavi i nezasnivanju radnog odnosa. Ravnatelj je predložio kandidatkinju Anju Pušić, magistru edukacije biologije i kemije za sklapanje ugovora na određeno radno vrijeme do najduže pet mjeseci sukladno čl. 107. st. 12. Zakona o odgoju i obrazovanju u osnovnoj i srednjoj školi. Jednoglasno je dana suglasnost ravnatelju za sklapanje ugovora na nepuno određeno vrijeme s Anjom Pušić, a najduže do pet mjeseci.

**Ad 3. Natječaj za radno mjesto nastavnik/ica Matematike - 1 izvršitelj/ica na puno neodređeno radno vrijeme u Obrtničkoj školi, Nodilova 3, Split**

Na natječaj za radno mjesto nastavnik/ica matematike – 1 izvršitelj/ica na puno neodređeno radno vrijeme je pristiglo 8 prijava od čega 4 kandidata nisu sudjelovala u daljnjem natječajnom postupku jer nisu ispunjavali kadrovske uvjete. Četiri kandidata su pozvana na procjenu, odnosno testiranje i vrednovanje razgovorom pred Povjerenstvom za procjenu i vrednovanje kandidata za zapošljavanje koje se održalo 28.05.2024.godine. Jedna od pozvanih kandidatkinja nije pristupila testiranju, te se smatra da je odustala od prijave na natječaj. Nakon provedene procjene s tri kandidata, Povjerenstvo je utvrdilo rang listu. Svi kandidati su ostvarili više od 50% ukupnog broja bodova na testiranju. Ravnatelj je predložio najbolje rangiranu kandidatkinju Željku Belak, profesoricu matematike i informatike. Jednoglasno je dana suglasnost ravnatelju za sklapanje ugovora na puno neodređeno vrijeme s Željkom Belak.